**Jegyzőkönyv**

**Lőrinc- Kertvárosi Polgárőr Csoport és Önkéntes Tűzoltó Egyesület**

**megtartott elnökségi üléséről**

Az elnökségi ülés 2016. február 3-án, Budapest XVIII. kerületi Kandó téri általános iskolában került megtartásra.

Székely László elnök 18 órakor megnyitja az elnökségi ülést, üdvözöli a megjelenteket. Megállapítja, hogy az ülésen 7 fő jelent meg.

**Székely László** elnök tájékoztatta a tagokat, hogy az utóbbi évek természeti katasztrófáit látva szükséges volna, ha a Csoport tagjai viharos időkben be tudnának avatkozni a kerület kidőlt fák eltávolításában, a károk felszámolása érdekében. Ezért elküldött egy kérelmet Varga Ferenc tűzoltó dandártábornok úr a Fővárosi Katasztrófavédelmi Igazgatóság igazgatója felé. Ebben kérte, hogy a jelenlegi szabályozók, lehetőségek értelmében engedélyezze és szervezzen meg a Csoport 40 órás tűzoltó tanfolyamot végzett tagjai részére egy motoros láncfűrész kezelői tanfolyamot. Varga úr ígéretet tett, hogy a kispesti tűzoltóságon hétvégi szervezésben elkezdhető a tanfolyam, a vizsgát a Katasztrófavédelmi Oktatási Központ tanárai fogják elvégezni, melyről hivatalos végzettséget is kapunk.

**Székely László** elnök tájékoztatta a tagokat, hogy a Csoport önkéntes tűzoltósággá alakulása és bővített feladatkör miatt szükségünk volna egy bázisra. Ennek érdekében két kéréssel fordult Ughy Attila polgármester úrhoz: a Csoportnak szüksége volna egy önkormányzati ingatlanra, ahol az összejöveteleket (elnökségi ülés, taggyűlések, eligazítások, stb.) meg lehet tartani, illetve a felszerelések, gépjármű tárolása, karbantartása is biztonságosan megoldható. Valamint az önkéntes tűzoltói feladatokkal kibővült tevékenységünk hatékony ellátásához szükséges volna néhány eszköz beszerzése, amelyekre ezen feladatok ellátásánál elengedhetetlen szükség van.

**Székely László** elnök tájékoztatta a tagokat, hogy a Csoport gépjárművében korábban használt rendszámfelismerő rendszer egyes részeit szükséges volna megújítani a további hatékony és biztonságos használat miatt.

**Székely László** bejelentette, hogy **Liszi Károly** titkár visszamondta megbízatását, és kilépett a csoportból. Felszerelését, ruháit hiánytalanul visszaadta. Székely László elnök felkérte **Dobos Gábort**, a csoport tagját, aki elvállalta a titkári beosztást.

**Révész Zoltán** szolgálatvezető kérte a vezetőséget, hogy a megnövekedett magánéleti feladatai miatt szeretné megosztani a szolgálatvezetői feladatokat. Erre felkérte **Schust László** vezetőségi tagot, aki elvállalta a felkérést.

Székely László 07 óra 20 perckor a taggyűlést bezárja.

Jegyzőkönyv 07 óra 20 perckor lezárva.

……………………….. …….……………………..

elnök jkv. vezető